sagorsarker/bangla-wikipedia huggingface dataset:
জ্যাক লিওন্স

জন জেমস জ্যাক বা জে.জে. লিওন্স (; জন্ম: ২১ মে, ১৮৬৩ - মৃত্যু: ২১ জুলাই, ১৯২৭) দক্ষিণ অস্ট্রেলিয়ার গলারে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯৭ সময়কালে ১৪ টেস্টে অংশগ্রহণ করেছেন জ্যাক লিওন্স।
এছাড়াও, ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ অল-রাউন্ডার ডানহাতে ব্যাটিংয়ের পাশাপাশি ডানহাতে বোলিংয়েও পারদর্শিতা দেখিয়েছেন তিনি।
১৮৮৪-৮৫ মৌসুম থেকে ১৮৯৯-১৯০০ মৌসুম পর্যন্ত প্রথম-শ্রেণীর ক্রিকেট জীবন চলমান ছিল তার। লিওন্সের ব্যাটিং কৌশল তার খেলোয়াড়ী জীবনে প্রভাববিস্তার করলেও একসময় কার্যকরী বোলার হিসেবেও নিজের পরিচিতি ঘটান। ১৮৮৭-৮৮ মৌসুমে অ্যাডিলেডে সফররত ইংরেজ একাদশের বিপক্ষে দক্ষিণ অস্ট্রেলিয়ার সদস্যরূপে ৭/৯৪ পান।
২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্স এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র ১১ রান তুলতে সক্ষম হয়েছিলেন। বল হাতে নিয়ে কোন উইকেটের সন্ধান পাননি। ঐ খেলায় তার দল ৭১ রানে পরাভূত হয়।
১৮৮৮, ১৮৯০ ও ১৮৯৩ সালে সর্বমোট তিনবার ইংল্যান্ড সফরে যান। এ সফরগুলোয় তিনি ব্যাট হাতে মারকূটে ভূমিকা পালন করেন। জর্জ বোনরের ন্যায় তেমন জনপ্রিয়তা পাননি। পার্সি ম্যাকডোনেলের ন্যায় সকল ধরনের উইকেটেও সমান দক্ষতা প্রদর্শন করেননি। তবে স্পিন বল যদি বাঁক নিতো তাহলে তিনি সহজেই বোলারের শিকারে পরিণত হতেন। কিন্তু, হার্ড ও প্রকৃত উইকেটে ব্যাট হাতে রুদ্রমূর্তি ধারণ করতেন। বিশেষ করে সেরা বোলারগণ তার হাতে বেশ নাকানি-চুবানি খেতেন। প্রথম সফরেই তিনি সফলতা পান। ১৮৯০ সালে স্বাগতিক ইংল্যান্ডের বিপক্ষে লর্ডসে ৫/৩০ লাভের পাশাপাশি ৫৫ ও ৩৩ রান তুলে সবিশেষ কৃতিত্বের পরিচয় দেন।
১৮৯১-৯২ মৌসুমের শীতকালে ডব্লিউ. জি. গ্রেসের নেতৃত্বাধীন লর্ড শেফিল্ডের দলের বিপক্ষে সিডনি টেস্টে ১৩৪ রানের চমকপ্রদ ইনিংস খেলেন। ১৮৯৩ সালে ইংরেজরা তার সেরা খেলা অবলোকন করে। সবগুলো খেলায় অংশ নিয়ে ১,৬০৫ রান তুলে ২৮ ঊর্ধ্ব গড়ে। তন্মধ্যে তার সর্বোচ্চ স্কোর করেন ১৪৯। এর পরেরবারও তিনি ২৩ ইনিংসে ৩৩ গড়ে ৭৬১ তোলেন। মে, ১৮৯৩ সালে লর্ডসে লিওন্স তার সেরা ইনিংসটি উপহার দেন। অস্ট্রেলীয়রা দ্বিতীয়বারের মতো শক্তিশালী এমসিসি দলের বিপক্ষে ১৮১ রান পিছনে থেকে ব্যাটিংয়ে নামেন। এক উইকেট পতনের পর লিওন্স ও আলিক ব্যানারম্যান উইকেটে নামেন। এবার তিনি করেন ১৪৯ রান। ১২৪ রানের জুটিতে তার সংগৃহীত ১০০ রান তুলেন এক ঘণ্টায়। সম্পূর্ণ ইনিংসে তিনি বাইশ চার, তিনটি তিন, বিশটি দুই এবং বারোটি একক রান ছিল। ঐদিন দর্শকেরা লর্ডসে অন্যতম সেরা ব্যাটিং প্রদর্শনী অবলোকন করেন।
১৯২৫-২৬ মৌসুমে অর্থ সংগ্রহের উদ্দেশ্যে পরিচালিত এক খেলায় দক্ষিণ অস্ট্রেলিয়া বনাম নিউ সাউথ ওয়েলসের খেলায় অংশ নেন। সকল ধরনের উৎস থেকে সংগৃহীত অর্থের পরিমাণ ছিল £১,২৫২ পাউন্ড।
২১ জুলাই, ১৯২৭ তারিখে ৬৪ বছর বয়সে অ্যাডিলেডের মাগিল এলাকায় জ্যাক লিওন্সের দেহাবসান ঘটে।
কেদারনাথ গোস্বামী

কেদারনাথ গোস্বামী (১৯০১―১৯৭৬) ছিলেন একজন কৃষকদরদী সাংবাদিক ও রাজনৈতিক নেতা। তার জন্ম ১৯০১ সালে আসামের নগাঁও জেলায়।
কলেজের শিক্ষা সম্পূর্ণ না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি মার্কসবাদী সাহিত্য, মার্ক্স-এঙ্গেলসের রচনাও পড়তেন।
১৯২১ - ১৯৩৮ পর্যন্ত জাতীয় কংগ্রেসের সমর্থক। ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা, বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল। শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়।
১৯৩৮ সালে কংগ্রেস ত্যাগ করে সৌমেন্দ্রনাথ ঠাকুর প্রতিষ্ঠিত আর.সি.পি.আই দলে যোগ দেন এবং সরাসরি শ্রমিক কৃষক আন্দোলনের সাথে জড়িয়ে পড়েন। ১৯৩৯ সালে 'কৃষক বড়ুয়া পঞ্চায়েত' স্থাপন করেন ও তার সভাপতি হন। শ্রমিক শোষণ ও অত্যাচারের বিরুদ্ধে তার বহু লেখা প্রকাশিত হয়েছে। মূলত তারই নেতৃত্বে আসামে তীব্র শ্রমিক-কৃষক আন্দোলন গড়ে ওঠে। আসাম রেলওয়ে ও ট্রেডিং কোম্পানির শ্রমিকদের বিরাট ধর্মঘটে নেতৃত্ব দেন যা ব্যাপকভাবে সফল হয়। পুলিশ লাঠিচার্জ করে ও আরো চোদ্দজন ধর্মঘটীদের সাথে গ্রেপ্তার হন কেদারনাথ গোস্বামী।
সারাজীবন দরিদ্র মানুষের কল্যাণে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষ্মা রোগে আক্রান্ত হয়ে মারা যান।
নাইট্রোজেন ডাই-অক্সাইড

নাইট্রোজেন ডাই অক্সাইড একটি রাসায়নিক যৌগ যার রাসায়নিক সংকেত । নাইট্রোজেন এর অক্সাইডসমূহের মধ্যে এটাই অন্যতম। নাইট্রিক এসিড'র শিল্প সংশ্লেষনে অন্তঃমর্ধক হিসেবে ব্যবহৃত হয়। এ কারণে প্রতিবছর লক্ষ লক্ষ টন উৎপাদন করা হয়। উচ্চ তাপমাত্রায় এটা লালচে বাদামী গ্যাস, এরা কটু গন্ধযুক্ত এবং বায়ু দূষক।
তীব্র ঝাঁঝালো গন্ধ । বাদামি রং এর বোতলে রাখা হয় ।
বাতাসে অক্সিজেনের সাহায্যে নাইট্রিক অক্সাইডের জারণে নাইট্রোজেন ডাই অক্সাইড উৎপন্ন হয়:
উচ্চ তাপমাত্রায় অক্সিজেন এবং নাইট্রোজেনের বিক্রিয়ায় নাইট্রিক অক্সাইড পাওয়া যায়। :
ল্যাবরেটরিতে দুই ধাপ বিক্রিয়া নাইট্রিক এসিড থেকে নাইট্রোজেন ডাই অক্সাইড উৎপাদন করা হয়। :
ধাতব নাইট্রেটের তাপীয় বিয়োজনে নাইট্রোজেন ডাই অক্সাইড পাওয়া যায়ঃ
গাঢ় নাইট্রিক এসিডকে ধাতুর সাথে বিজারণে নাইট্রোজেন ডাই অক্সাইড তৈরী হয়ঃ
গাঢ় নাইট্রিক অক্সাইডের সাথে টিনের বিক্রিয়ায় নাইট্রোজেন ডাই অক্সাইডের সাথে উপজাত হিসেবে হাইড্রেটেড টিন অক্সাইড উৎপন্ন হয়ঃ
নেশার দ্রব্য তৈরি করতে ব্যবহার করা হয়।
আ ন ম এহসানুল হক মিলন

আ ন ম এহসানুল হক মিলন (জন্ম: ২৬ মার্চ ১৯৫৭) বাংলাদেশের একজন রাজনীতিবিদ, লেখক এবং সাবেক সংসদ সদস্য। তিনি ২০০১ থেকে ২০০৬ পর্যন্ত বাংলাদেশ সরকারের শিক্ষা প্রতিমন্ত্রীর দায়িত্ব পালন করেন।
আ ন ম এহসানুল হক মিলন ১৯৫৭ সালের ২৬ মার্চ চাঁদপুর জেলার কচুয়া উপজেলায় জন্ম গ্রহণ করেন। তিনি শের ই বাংলা নগর সরকারি বালক উচ্চ বিদ্যালয় থেকে মাধ্যমিক এবং গভ. ইন্টারমিডিয়েট টেকনিক্যাল কলেজ (বর্তমান সরকারী বিজ্ঞান কলেজ) থেকে উচ্চ মাধ্যমিক পাশ করেন। এরপর তিনি ঢাকা বিশ্ববিদ্যালয় থেকে রসায়নে স্নাতক সম্পন্ন করে ১৯৮২ সালে যুক্তরাষ্ট্রে গমন করেন।
মিলন ১৯৯৬ সালের সাধারণ নির্বাচনে বাংলাদেশ-২৬০ চাঁদপুর-১ আসন থেকে বিএনপির মনোনয়ন নিয়ে প্রথম সংসদ সদস্য নির্বাচিত হন এবং তিনি বাংলাদেশ জাতীয়তাবাদী দল নির্বাহী কমিটির আন্তর্জাতিক বিষয়ক সম্পাদক। ২০০১ সালে ৮ম জাতীয় সংসদ নির্বাচনে পুনরায় সংসদ সদস্য নির্বাচিত হন। যাতে তিনি আওয়ামী লীগ দলীয় প্রার্থী প্রাক্তন মন্ত্রী মহিউদ্দীন খান আলমগীরকে পরাজিত করেছিলেন।
মানকুমার বসু ঠাকুর

মানকুমার বসু ঠাকুর (জন্ম: ২৮ আগস্ট, ১৯২০ ― মৃত্যু:২৭ সেপ্টেম্বর, ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।
তার পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন।
১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। আজাদ হিন্দ বাহিনীর গোপন বিভাগের সাথে যোগাযোগ হলে দেশী সিপাইদের মধ্যে বিদ্রোহের চেতনা জাগিয়ে তোলেন মানকুমার। তারই নেতৃত্বে গোলন্দাজ বাহিনীর সৈন্যরা সঞ্চিত গোলাবারুদ গোপনে সমুদ্রে ফেলে দিতে থাকে। ইংরেজ ও দেশী সৈন্যদের মধ্যে পক্ষপাতিত্ব ও আনুষঙ্গিক নানা অব্যবস্থার প্রতি অসন্তোষ ধ্বনিত হয়। চতুর্থ মাদ্রাজ উপকূল বাহিনীর মধ্যে বিদ্রোহের বীজ আছে এই অভিযোগে ১৮ এপ্রিল ১৯৪৩ তারিখে সামরিক পুলিশ মানকুমার সহ বারো জনকে গ্রেপ্তার করে।
যুদ্ধে বাধাসৃষ্টি, সরকারের বিরুদ্ধে ষড়যন্ত্রে প্ররোচনা ও বিদ্রোহের অপরাধে ৫ আগস্ট ১৯৪৩ মানকুমার বসুঠাকুর ও আরো ৮ জনের মৃত্যুদণ্ডের আদেশ হয়। তারা হলেন কালীপদ আইচ, চিত্তরঞ্জন মুখোপাধ্যায়, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় এবং ফণিভূষণ চক্রবর্তী। বাকি তিনজনের মধ্যে আবদুল রহমান ও রবীন্দনাথ ঘোষের দ্বীপান্তর এবং অনিলকুমার দে'র সাত বছর কারাদন্ড হয়েছিল।
২৭ সেপ্টেম্বর, ১৯৪৩ মানকুমার ও বাকি সাথীরা 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।
তরঙ্গ ফাংশন

কোয়ান্টাম বলবিজ্ঞানে একটি ওয়েভ ফাংশন কোনো ব্যাবস্থার কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়।
শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|) বাস্তব ব্যাখ্যা রয়েছে। |Ψ| কে সম্ভাব্যতা ঘনত্ব বলে।
তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরনের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়।
উহান বন্দর

উহান বন্দর চীনদেশের হুপেই প্রদেশ এর একটি নদী বন্দর।এই বন্দর চিনের প্রধান বন্দর গুলির মধ্যে একটি।এটি চিনের অভ্যান্তর ভাগে অবস্থিত।বন্দরটি সমুদ্র উপকূল থেকে অনেকটা ভীতরে ইয়াং চি কিয়াং নদীতে গড়ে উঠেছে।বন্দরটিতে ১০,০০০ ডিডব্লুটি জাহাজ নোঙর করতে পাড়ে। উহান শহরে এই বন্দরটি অবস্থিত ।বন্দরটি ২০১৩ সালে ৪২.২ মিলিয়ন টন কার্গো পরিবহন করেছে এবং ৫ লক্ষ এর বেশি কন্টেইনার পরিবহন করেছে।
উত্তর কাট্টলী আলহাজ্ব মোস্তফা হাকিম ডিগ্রী কলেজ

উত্তর কাট্টলী আলহাজ্ব মোস্তফা হাকিম ডিগ্রী কলেজ চট্টগ্রামের সিটি গেইট এলাকায় অবস্থিত। এটি ১৯৯৪ সালে প্রতিষ্ঠিত হয়। কলেজটি "মোস্তফা হাকিম ওয়েলফেয়ার ফাউন্ডেশন" দ্বারা পরিচালিত হয়।
শিল্পপতি ও শিক্ষানুরাগী দুই ভাই আলহাজ্ব মোহাম্মদ আবু তাহের ও আলহাজ্ব মোহাম্মদ মনজুর আলমের প্রত্যক্ষ সহযোগীতায়, পরিশ্রমে ও তাদের পরিবারের একক অর্থানুকূল্যে এবং তাদেরই পিতার স্মৃতি বহনার্থে ১৯৯৪ সালে এই কলেজ প্রতিষ্ঠিত হয়।
চট্টগ্রাম জেলার ঢাকা-চট্টগ্রাম মহাসড়কের "সিটি গেইট" এলাকায় এর অবস্থান।
এই কলেজে একাদশ-দ্বাদশ শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ানো হয়। এছাড়া উচ্চ পর্যায়ে রয়েছে ডিগ্রি লেভেল। সম্প্রতি এই কলেজে অনার্স শাখা চালু হয়েছে। এর জন্য কলেজের নিজস্ব তহবিল থেকে ৭০ লাখ টাকা ব্যয়ে চারতলা ভবন নির্মাণের কাজ শুরু হয়েছে।
অন্তর্দেশীয় মঙ্গোলিয়া

অন্তর্দেশীয় মঙ্গোলিয়া (ইংরেজি Inner Mongolia "ইনার মঙ্গোলিয়া") গণচীনের একটি স্বায়ত্তশাসিত অঞ্চল। এর আয়তন ৩০২ মিলিয়ন একর, যা চীনের মোট ভূমির ১২%। হোহহোট হচ্ছে অন্তর্দেশীয় মঙ্গোলীয় স্বায়ত্বশাসিত অঞ্চলের রাজধানী। ২০০৪ সনের শুমারী অনুযায়ী অন্তর্দেশীয় মঙ্গোলিয়ায় ২ কোটি ৫০ লক্ষ লোক বাস করে।
অন্তর্দেশীয় মঙ্গোলীয় স্বায়ত্বশাসিত অঞ্চলের সাথে রাশিয়া এবং মঙ্গোলিয়ার সীমান্ত রয়েছে। ১৯৪৭ সালে স্বায়ত্বশাসিত অঞ্চলটি কানসু এবং নিংশিয়াং প্রদেশের উত্তর অংশের পাশাপাশি অতীতের সুয়ুয়ান, চাহর, রেহ, লিয়াবেই এবং জিংআন প্রদেশগুলির নিয়ে গঠন করা ছিল। অন্তর্দেশীয় মঙ্গোলিয়ার প্রধান শহরগুলোর মধ্যে রাজধানী শহর হোহহোট সেইসাথে হুলানবুইয়ার, ওরডোস, টংলিয়াও, উলানকাব, উহাই বাওতাউ এবং বাইয়ান নুর শহর। এই প্রদেশের এলাকাটি তৃতীয় বৃহত্তম চীনা উপবিভাগ, যার আয়তন ১২,০০,০০০ বর্গ কিমি (৪,৬৩,০০০ বর্গ মাইল) এবং চীনের মোট ভূমি এলাকার ১২%। ২০১০ সালের আদমশুমারিতে অন্তর্দেশীয় মঙ্গোলীয়ার জনসংখ্যা ছিল ২,৪৭,০৬,৩২১ জন যা চীনের মোট জনসংখ্যা ১.৮৪%। অন্তর্দেশীয় মঙ্গোলিয়া দেশটির ২৩ তম জনবহুল প্রদেশ-স্তরের বিভাগ।
অন্তর্দেশীয় মঙ্গোলিয়ার ইতিহাস থেকে জানা যায় ১২০৬ খ্রিষ্টাব্দে চেংগিজ খান মোঙ্গল জাতিসমূহকে একত্রিত করেন এবং তার সৈন্যরা ১২৭৯ খ্রিষ্টাব্দে চীন দখল ।
অন্তর্দেশীয় মঙ্গোলিয়ার নদী অববাহিকায় গমের চাষ হয়। অন্তর্দেশীয় মঙ্গোলিয়া স্বায়ত্বশাসিত অঞ্চলে প্রচুর পরিমাণে প্রাকৃতিক সম্পদ যেমন কয়লা, প্রাকৃতিক গ্যাস, নিওবিয়াম, জিরকোনিয়াম এবং বেরিলিয়াম মওজুদ আছে। চীনের উত্তরে সবচেয়ে গুরুত্বপূর্ণ কয়লা শিল্প রয়েছে এখানে। ২০০৭ সনে অন্তর্দেশীয় মঙ্গোলিয়ার স্থূল জাতীয় উত্পা‌দন বা জিডিপি ছিল ৬০০ বিলিয়ন ইউয়ান; সেইসাথে চমকে দেয়ার মতো বার্ষিক ১৯% প্রবৃদ্ধি কিন্ত্ত জিডিপি হলো বার্ষিক ২৫০০০ ইউয়ান। রাজধানী শহর হোহহোটের আবাসিক মার্কেট দ্রুত বৃদ্ধি পাচ্ছে এবং এখানে নতুন নতুন অ্যাপার্টমেন্ট ভবন ও প্রচুর সুউচ্চ দাপ্তরিক ভবন তৈরী হচ্ছে।
অন্তর্দেশীয় মঙ্গোলিয়ায় বিভিন্ন উপভাষায় অধিবাসীদের কথা বলতে দেখা যায় যেমন চাহার, ইজিন-এলেক্সা এবং বারঘু-বুরিয়াত। অন্তর্দেশীয় মঙ্গোলিয়ায় চীনা সংখ্যালঘু সম্প্রদায় সমূহের নিজস্ব ভাষা ও কথ্যরীতি রয়েছে। ধ্রুপদী মঙ্গোল লিপি এখনও অন্তর্দেশীয় মঙ্গোলিয়ায় প্রচলিত রয়েছে। সিরিলীয় বর্ণমালাও বহির্দেশীয় মঙ্গোলিয়ায় ব্যবহৃত হয়ে আসছে। জাতিগত মঙ্গোলরা এখন কমপক্ষে একটি চীনা কথ্য ভাষায় পারদর্শী।
১৫৮০ সালে হোহ্হটে নির্মিত ডাজাও টেম্পল এবং ১৬৯৭ সালে নির্মিত জিয়াওঝাউ টেম্পল অথবা ওরডোসে চেঙ্গিস খানের সমাধিসৌধ এখানকার পর্যটনের মূল আকর্ষণ। এছাড়াও অন্তর্দেশীয় মঙ্গোলিয়ার প্রকৃতি পর্যটকদের মুগ্ধ করে।
শ্রোণীর প্রদাহ রোগ

শ্রোণীর প্রদাহ রোগ বা পি আই ডি () বা পেলভিক ইনফ্লেমেটরি ডিজিজ সাধারণত জরায়ু, ডিম্বনালি ও অন্যান্য প্রজনন অংগের সংক্রামণকে বলা হয়। এই রোগ কেবল মহিলাদের ক্ষেত্রে হতে দেখা যায়। কোনো একজন মহিলার যোনী অথবা জরায়ু মুখ থেকে ব্যাক্টেরিয়াগুলি যখন ক্রমশ ওপরের প্রজনন অংগগুলিতে ছড়িয়ে পড়ে সংক্রমণ ঘটায় - তখন এই রোগ আরম্ভ হয়। পি আই ডি বিভিন্ন কারণে হতে পারে। কিন্তু যৌন সংক্রামক দুটি রোগের ব্যাক্টেরিয়ার জন্য মূলত এই রোগ হতে দেখা যায়। এই দুটো হল: ক্লামিডিয়া ও গনোরিয়া। 
যৌনসংগমে সক্রিয় মহিলার প্রস্রাবের জায়গায় সংক্রমণ হওয়ার ভয় বেশি। ২৫ বছরের মহিলাদের এমন রোগ হওয়ার সম্ভাবনা ২৫ বছরের বেশি বয়সের মহিলাদের থেকে অধিক। যেহেতু কিশোরী ও যুবতীদের জরায়ু মুখ ভালভাবে পরিণত নয়, সেজন্য সেইসব মহিলার পি আই ডি র সাথে যৌনসংক্রামক রোগে আক্রান্ত হওয়ার সম্ভাবনা বেশি থাকে, বন্ধ্যাত্ব এমনকি ক্যান্সারের কারণও হতে পারে। 
এই রোগের লক্ষণগুলি কখনও বাহ্যিক ভাবে দেখা দেয় না, আবার কখনো খুব সাংঘাতিক ধরনের দেখা দেয়। ক্লামোডিয়ার ব্যাক্টেরিয়ার সংক্রামিত হ’লে মহিলাদের কোনো উপসর্গই দেখা দেয় না বা অল্প দেখা দেয়। কিন্তু আভ্যন্তরীণ প্রজনন অংগগুলির ভয়াবহ ক্ষতি হয়। পি আই ডি তে আক্রান্ত মহিলার সাধারণ একটি উপসর্গ হ’ল- তলপেটে ব্যথা; অন্যান্য উপসর্গগুলির ভিতরে জ্বর, অস্বাভাবিক বেয়া গন্ধযুক্ত যোনিস্রাব, যৌন সংগম করার সময়ে কষ্ট পাওয়া ও অনিয়মিত ঋতুস্রাব।
যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
ক্ল্যামিডিয়া

ক্লামিডিয়া () হলো যৌনকর্মের দ্বারা সংক্রামিত একটি রোগ। এটি ক্লামিডিয়া ট্রাকোমেটিকস নামক ব্যাক্টেরিয়ার জন্য হয়। ইহা মহিলাদের প্রজনন অঙ্গগুলির ক্ষতি করে।
যৌনসংগমের সময়ে যোনী মুখ ও শৌচস্থানে এই সংক্রমণ হতে পারে। আক্রান্ত মায়ের থেকে প্রসবের সময় যোনী দ্বারা এই সংক্রমণ শিশুর দেহেও যেতে পারে। 
যৌনকর্মে সক্ষম সকল ব্যক্তি এই রোগে আক্রান্ত হতে পারে। এমনকি চোখেও সংক্রমণ ঘটে ক্ষতি হতে পারে।
প্রথম অবস্থাতে এই ব্যাক্টেরিয়া মহিলাদের যোনী, জরায়ু মুখ ও জরায়ু নালীতে সংক্রমণ ঘটাতে পারে। মহিলাদের যোনী থেকে অস্বাভাবিক স্রাব নির্গত হতে, ও প্রস্রাব করতে জ্বালা হতে পারে। সংক্রমণ যতই জরায়ুর থেকে ডিম্বনলী পর্যন্ত প্রসারিত হয়- ততই কিছু মহিলার তলপেট, কোমর ইত্যাদিতে ব্যথা, বমিভাব, জ্বর, যৌনসংগমের সময়ে কষ্ট পাওয়া, মাসিক ঋতুস্রাবের মধ্যবর্তী সময়কালে তেজ যেতে পারে। 
কিছু মহিলার কোনো উপসর্গই দেখা দেয় না । পুরুষদের এই সংক্রমণের ফলে লিংগে জলীয় পদার্থের নিঃসরণ ও প্রস্রাব করার সময়ে জ্বালা অনুভূত হতে পারে। লিংগের মুক্ত অংশে পোড়াভাব ও চুলকানি হতে পারে।
এই রোগের চিকিৎসা না করলে প্রজনন অঙ্গ ও সামগ্রিক শারিরীক স্বাস্থ্যের ওপরে অল্পম্যাদী ও দীর্ঘম্যাদী ভয়াবহ জটিল অবস্থার সৃষ্টি হতে পারে। এমন মহিলার যৌনসংগমের সময় এইচ আই ভির সংক্রমণ হওয়ার সম্ভাবনা ৫ গুণ বেশি। পুরুষের ক্ষেত্রে তেমন বিশেষ জটিলতা দেখা দেয় না। তবে জজনাঙ্গে ও যৌনাশয়ে বিভিন্ন রোগ দেখা দিতে পারে। 
যেকোনো যৌন সংক্রমণ প্রতিরোধের উচিত উপায় হলো-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
ওড়িশার জেলার তালিকা

ভারতের পূর্ব উপকূলে অবস্থিত ওড়িশা রাজ্যটি ৩০ টি জেলায় বিভক্ত। জেলাগুলি ওড়িশার গঠনগত ও প্রশাসনিক একক।
ভারতের বিভিন্ন রাজ্যের জেলাশাসক হন একজন ডিস্ট্রিক্ট কালেক্টর, ক্ষেত্রবিশেষে ডেপুটি কমিশনার (ডিসি)। ডেপুটি কমিশনার একাধারে জেলা ম্যাজিস্ট্রেটের পদও অলঙ্কৃত করেন। এই পদাধিকার বলে তিনি জেলায় বিচার বিভাগের দায়িত্বপ্রাপ্ত, এবং কালেক্টর হিসেবে রাজস্ব আদায়ের দায়িত্বপ্রাপ্ত। সাধারণত ইন্ডিয়ান অ্যাডমিনিস্ট্রেটিভ সার্ভিসের কোনও আধিকারিক জেলাশাসক হলেও মাঝে মাঝে ওড়িশা সিভিল সার্ভিসের কোনও আধিকারিককেও এই দায়িত্ব দেওয়া হয়। জেলাশাসকের সহায়তা করেন রাজ্য সরকার কর্তৃক নিযুক্ত জেলা প্রশাসন পর্যায়ের বিভিন্ন আধিকারিক। এক একজন ইন্ডিয়ান পুলিশ সার্ভিস (আইপিএস) আধিকারিক এক একটি জেলার পুলিশ সুপারিন্‌টেন্ডেন্ট হিসেবে আইনের শাসন বজায় রাখার দায়িত্ব পালন করেন।
নিচে ওড়িশার বিভিন্ন জেলার রূপরেখার ছক দেওয়া হল।
রিচার্ড ব্লাহুত

রিচার্ড ব্লাহুত একজন মার্কিন প্রকৌশলী।
ব্লাহুত ১৯৩৭ সালের ৯ জুন নিউ জার্সিতে জন্মগ্রহণ করেন। তিনি এমআইটি থেকে তড়িৎ প্রকৌশলে বিএসসি, স্টিভেন্স ইন্সটিটিউট অব টেকনোলজি থেকে পদার্থবিজ্ঞানে এমএসসি এবং কর্নেল ইউনিভার্সিটি থেকে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৭৩ থেকে ১৯৯৪ সাল পর্যন্ত কর্নেল ইউনিভার্সিটিতে শিক্ষকতা করেন। তিনি ১৯৯৪ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে যোগদান করেন। তিনি ১৯৮২ সালে আইইইই ইনফরমেশন থিওরি সোসাইটির প্রেসিডেন্ট হিসবে দায়িত্ব পালন করেন। তিনি ১৯৯১ সালে আইইইই ফেলো নির্বাচিত হন।
জিম কে ওমুরা

জিম কে ওমুরা একজন তড়িৎ প্রকৌশলী।
ওমুরা এমআইটি থেকে তড়িৎ প্রকৌশলে ১৯৬২ সালে বিএসসি এবং ১৯৬৩ সালে এমএসসি ডিগ্রি লাভ করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৬ সালে পিএইচডি ডিগ্রি লাভ করেন। তিনি ১৯৬৯ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ শিক্ষক হিসেবে যগদান করেন। তিনি ১৯৮১ সালে আইইইই ফেলো নির্বাচিত হন। তিনি ২০০৫ সালে আইইইই আলেক্সান্ডার গ্রাহাম বেল মেডেল লাভ করেন।
ব্রিটিশ ভারতীয়

ব্রিটিশ ভারতীয়রা হল যুক্তরাজ্যের (ইউকে) নাগরিক, যাদের পূর্বপুরুষের ভারত থেকে যুক্তরাজ্যে এসেছিল। এদের মধ্যে যুক্তরাজ্যে জন্মগ্রহণকারী ভারতীয় বংশোদ্ভূত ব্যক্তিগণ এবং সেইসঙ্গে যুক্তরাজ্যে অভিবাসী হওয়া ভারতীয়রা অন্তর্ভুক্ত রয়েছে। বর্তমানে, ভারতীয় জনগোষ্ঠী যুক্তরাজ্যে প্রায় ১৪ লাখ লোক নিয়ে গঠিত, যা তাদের দেশের একক বৃহত্তম দৃশ্যমান জাতিগত সংখ্যালঘু জনসংখ্যাতে পরিণত করেছে। তারা ব্রিটিশ এশীয়দের বৃহত্তম উপগোষ্ঠী তৈরি করে এবং প্রধানত ভারতীয়–ব্রিটিশ সম্পর্কের কারণে ভারতীয় প্রবাসীদের মধ্যে সবচেয়ে বড় ভারতীয় সম্প্রদায়গুলির মধ্যে একটি (ভারত ব্রিটিশ সাম্রাজ্যের অংশ ছিল এবং এখনও কমনওয়েলথ অব নেশনস-এর অংশ হিসাবে ঐতিহাসিক সংযোগগুলি সহ)। মার্কিন যুক্তরাষ্ট্র, সৌদি আরব, সংযুক্ত আরব আমিরাত, মালয়েশিয়া ও নেপালের ভারতীয় সম্প্রদায়ের পিছনে ব্রিটিশ ভারতীয় সম্প্রদায়টি হল ভারতীয় প্রবাসীদের মধ্যে ষষ্ঠ বৃহত্তম ভারতীয় সম্প্রদায়। ব্রিটিশ ভারতীয়দের অধিকাংশই পাঞ্জাবি, গুজরাটি, বাঙালি ও মালয়ালি বংশোদ্ভূত, ছোট আকারে তামিল, তেলুগু, কোঙ্কানি ও মারাঠি সম্প্রদায় রয়েছে।
অস্ত্রোপচার

অস্ত্রোপচার চিকিৎসাবিজ্ঞানের একটি শাখা যাতে সুনির্ধারিত কার্যনিদেশীকা এবং শল্য প্রয়োগ পদ্ধতি ব্যবহারের মাধ্যমে রোগীর শারীরিক অসুস্হতার কারণ নির্ণয় অথবা/এবং চিকিৎসা করা হয়। এটি শল্যচিকিৎসা নামেও পরিচিত। সাধারণত যেসব ক্ষেত্রে অস্ত্রোপচার ব্যবহার করা হয়, সেগুলো হল - রোগ বা আঘাতের চিকিৎসা, শারীরিক সচলতা বা সৌন্দর্য্য বৃদ্ধি অথবা অবাঞ্ছিত শারীরিক ক্ষত সারিয়ে তোলা।
অস্ত্রপচার একটি প্রযুক্তি যা সংঘঠিত হয় শরীরের গঠন কলার মধ্যে হস্তক্ষেপের মাধ্যমে। একটি সাধারণ নিয়ম, একটি কার্যপ্রনালি কে অস্ত্রপচার বলা হবে যখন এতে রোগীর শরীরের টিস্যূ কাটা জড়িত থাকে অথবা রোগীর পূর্বের বহন করা ক্ষত সারিয়ে তোলা হয় ক্ষত বন্ধ করার মাধ্যমে।অন্যান্য কার্যপ্রনালি সাধারণত এর বিধির অন্তরভুক্ত নয় যেমন,এনজিওপ্লাস্টি বা এন্ড্রোস্কোপি। এগুলোকে অস্ত্রপচার বিবেচনা করা যেতে পারে যদি তাতে সাধারণ অস্ত্রপচার পদ্ধতি ব্যবহার করা হয়। অবেদন (anestesia), জীবাণুনাশক (antiseptic), প্রতীকস্বরুপ অস্ত্রপচার যন্ত্র। এছাড়া suturing বা stapling কে অস্ত্রোপচারের জটিল পদ্ধতি বলে মনে করা হয়; তথাকথিত "অনাক্রমণাত্মক অস্ত্রপচার" সাধারণত ছেদন না করে পরিবর্জন করে গঠন বিচ্ছিন্ন করে (উদা:কর্নিয়া এর লেজার অপসারণ) অথবা একটি radiosurgical পদ্ধতি (উদাঃ একটি টিউমারের উদ্ভাস) কে বোঝায়।
এফ-নাম্বার

এফ-নাম্বার বা f- সংখ্যা () হলো আলোক লেন্সের ফোকাস দৈর্ঘ্যের (focal length) সাথে ঐ লেন্সের উন্মেষের অনুপাত, যা লেন্সের আলোক গ্রহণ ক্ষমতা নির্দেশ করে। অনুপাত বিধায় এটি একটি এককবিহীন পরিমাপ। আলোকবিদ্যার এই ধারণাটি ফটোগ্রাফিতে খুবই প্রয়োজনীয় একটি বিষয়। কখনো কখনও একে ফোকাল অনুপাত, এফ-স্টপ বলে উল্লেখ করা হয়।
সাধারণতঃ এফ নাম্বার কে f এর সাথে অনুপাতিক হারে লেখা হয়, যেমনঃ f/N, যেখানে N হচ্ছে ‘এফ নাম্বার’। f/N এর মান যত কম হবে লেন্সের আলোক গ্রহণ ক্ষমতা তত বেশি হবে। উদাহরণস্বরূপ বলা যায়, এফ-নাম্বার f/N = ২.০ এর একটি লেন্স যে পরিমাণ আলো গ্রহণ করতে পারবে, এফ-নাম্বার f/N = ৪.০ এর একটি লেন্স তার অর্ধেক পরিমাণ আলো গ্রহণ করতে পারবে।
এফ সংখ্যা নির্ণয়ে নীচের সূত্র ব্যবহৃত হয়ঃ
যেখানে f হচ্ছে লেন্সের ফোকাস দৈর্ঘ্য এবং D হচ্ছে লেন্সের উন্মেষ।
সতীশচন্দ্র পাকড়াশী

সতীশচন্দ্র পাকড়াশী (১৩ ডিসেম্বর ১৮৯১ ― ৩০ ডিসেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং বাঙালি সশস্ত্র বিপ্লববাদী।
সতীশচন্দ্র পাকড়াশীর জন্ম ব্রিটিশ ভারতে নরসিংদির মাধবদিতে। পিতার নাম জগদীশচন্দ্র পাকড়াশী, মাতা মৃণালিনী।
ছাত্রাবস্থায় প্রখ্যাত বিপ্লবী ত্রৈলোক্যনাথ চক্রবর্তী মহারাজের সান্নিধ্যে এসে ১৪ বছর বয়েসে গুপ্ত বিপ্লবী দল অনুশীলন সমিতির সদস্য হন সতীশচন্দ্র। ১৯১১ সালে ম্যাট্রিক পরীক্ষায় পাশ করে ঐ বছরই অস্ত্র আইনে সশ্রম কারাদণ্ড ভোগ করেন। মুক্তি পেয়ে নরসিংদীতে ফিরে এসে আবার দলের কাজে গোপনে যোগ দেন। তাকে মালদহে পাঠানো হয়। ১৯১৪ সালে তিনি কলকাতা যান। সতীশ পাকড়াশী আইবি পুলিশের সুপারিন্টেডেন্টকে হত্যা করার দায়িত্ব নিয়েছিলেন কিন্তু পরিকল্পনা অনুযায়ী সুপারিন্টেডেন্টর বৈঠকখানায় বোমা নিক্ষেপ করা হলেও ভুলের কারণে নিক্ষিপ্ত বোমায় সতীশ নিজেই প্রচণ্ডভাবে আহত হন। রাজশাহী সায়েন্স কলেজের ছাত্ররা তাকে তাদের হোস্টেলে আশ্রয় দেন এবং চিকিৎসার ব্যবস্থা করেন। তার নামে ব্রিটিশ সরকার একাধিক রাজনৈতিক ডাকাতির অপরাধে ওয়ারেন্ট জারি করেছিল।
১৯১৭ সালে ঢাকায় পুলিশের দমননীতির জন্যে গা ঢাকা দেন সহকর্মী নলিনীকান্ত বাগচীর সাথে। আরো কয়েকজন সদস্য সহ তারা গৌহাটিতে গিয়ে সেখান থেকে সারা বাংলাদেশের সশস্ত্র বিপ্লবের কাজ পরিচালনা করতে থাকেন। পুলিশ ১২ জানুয়ারি ১৯১৮ তারিখে তাদের গোপন ঘাঁটি ঘিরে ফেললে তারা ৭ জন নিকটের নবগ্রহ পাহাড়ে পালিয়ে যান ও রিভলভার নিয়ে যুদ্ধ করতে থাকেন পুলিশবাহিনীর সাথে। ৫ জন ধরা পড়লেও তিনি ও নলিনীকান্ত বাগচি পালাতে সক্ষম হন। দুজনেই পদব্রজে কলকাতায় চলে আসেন। নলিনীকান্ত এর কিছুকাল পরেই ঢাকায় সম্মুখযুদ্ধে শহীদ হন।
১৯১৮ সালে কলকাতায় ধরা পড়লে তাকে প্রথমে প্রেসিডেন্সি জেল ও পরে রাজসাহী জেলে পাঠানো হয়। তিন বছর পরে মুক্তি পান। ১৯২৩ সালে সোভিয়েত রাশিয়া থেকে আগত বিপ্লবী অবনী মুখোপাধ্যায়ের সাথে তাকে রাশিয়ায় পাঠানোর চেষ্টা করে সমিতি তবে তা ব্যর্থ হয়। ১৯২৩ এর সেপ্টেম্বর মাসে তিনি আবার গ্রেফতার হন এবং রাজবন্দী হিসেবে ৫ বছর জেল খাটেন। এই সময় তিনি অলিপুর, মেদিনীপুর, ঢাকা, মহারাষ্ট্রের যারবেদা এবং কর্ণাটকের বেলগাঁও জেলে আটক থাকেন। ১৯২৯ এ মেছুয়াবাজার বোমা মামলায় গ্রেপ্তার হলে তার আন্দামানে দ্বীপান্তর হয়। ১৯৩৩ থেকে ছয় বছর সেলুলার জেলে বন্দী থাকেন। এই সময় তিনি কমিউনিজমে আকৃষ্ট হন। তার জীবনের ৩২ বছর কারান্তরালে কেটেছে। ১১ বছর আত্মগোপন করে ছিলেন।
জেলে কমিউনিস্ট কনসলিডেশন এর সভ্য ছিলেন। সমাজতন্ত্র ও সাম্যবাদ নিয়ে পড়াশোনা করতেন। কারামুক্তির পর ১৯৩৮ সালে ভারতের কমিউনিস্ট পার্টিতে যোগদান করেছিলেন তিনি। পার্টি নিষিদ্ধ হলে আত্মগোপন করেন। বক্সা দুর্গে বন্দী ছিলেন অন্যান্য কমিউনিস্ট বিপ্লবীদের সাথে। ১৯৬৪ সালে পার্টি ভাগ হলে তিনি ভারতের কমিউনিস্ট পার্টি (মার্ক্সবাদী)তে যোগ দেন। পরে পার্টির রাজ্য কমিটির সদস্য নির্বাচিত হন।
তার রচিত গ্রন্থ অগ্নিযুগের কথা। এছাড়া স্বাধীনতা ও অনুশীলন পত্রিকায় তিনি বহু লেখা লিখেছিলেন। ঢাকার প্রগতি লেখক সংঘের প্রবীণ সদস্য ও বাংলাদেশ শহীদ প্রীতি সমিতির সভাপতিও ছিলেন।
বিপ্লবী সতীশচন্দ্র পাকড়াশী ৩০ ডিসেম্বর, ১৯৭৩ মারা যান।
গৌতম মেনন

গৌতম বসুদেব মেনন (জন্মঃ ২৫ ফেব্রুয়ারি ১৯৭৩) যিনি গৌতম মেনন হিসেবে পরিচিত একজন ভারতীয় চলচ্চিত্র পরিচালক। তিনি অধিকাংশ ক্ষেত্রে তামিল চলচ্চিত্র বানালেও কয়েকটি হিন্দি ও তেলুগু চলচ্চিত্র বানিয়েছেন। তার বানানো অনেক চলচ্চিত্রই ব্যবসাসফল হয়েছে যেমনঃ তার অর্ধ-আত্মজীবনীমূলক চলচ্চিত্র "ভারানাম আয়িরাম" (২০০৮), প্রেমমূলক "মিন্নালে" (২০০১) এবং "ভিন্নাইতান্ডি ভারুভায়া" (২০১০), সহিংস ঘরানার "কাখা কাখা" (২০০৩), "ভেট্টাইয়াড়ু ভিলাইয়াড়ু" (২০০৬), "ইয়েন্নাই আরিন্দাল" (২০১৫) এবং "আচ্চাম ইয়েনবাদু মাডামাইয়াডা" (২০১৬)। "ভারানাম আয়িরাম" চলচ্চিত্রটি 'জাতীয় চলচ্চিত্র পুরস্কার' পুরস্কার জিতেছিলো। মেননের একটি প্রযোজনা প্রতিষ্ঠান আছে যার নাম হচ্ছে 'ফোটোন কথাস', এই 'ফোটোন কথাস' দ্বারা প্রযোজিত চলচ্চিত্র "তাঙ্গা মিঙ্গাল" (২০১৩) জাতীয় চলচ্চিত্র পুরস্কার জিতেছিলো।
শান্তশীলা পালিত

শান্তশীলা পালিত (২১.০৫.১২৮৯ বঙ্গাব্দ ― ৮.০৫.১৩৫৮ বঙ্গাব্দ) ছিলেন গান্ধীবাদী জননেত্রী ও সমাজকর্মী।
পৈত্রিক নিবাস গোদা, গোবিন্দবাটি কালনা, বর্ধমান। স্বামী শরতচন্দ্র পালিত। শান্তশীলার পুত্র বিপ্লবী পঞ্চানন পালিত জেলে ব্রিটিশ পুলিশের অত্যাচারের ফলে শহীদ হন। অভয় আশ্রমের প্রানপুরুষ ডা: নৃপেন্দ্রনাথ বসু তার ভ্রাতা।
স্বামীর মৃত্যুর পর অসহযোগ আন্দোলনে ও কুমিল্লার অভয় আশ্রম এর সংগঠনমূলক কাজে আত্মনিয়োগ করেন শান্তশীলা। অভয় আশ্রমের জন্যে জমি দান করেছিলেন। তার জনসেবা তাকে কুমিল্লার জননেত্রী হিসেবে খ্যাত করে। লবণ সত্যাগ্রহ পরিচালনা করে কারারুদ্ধ হয়েছিলেন। মুক্তির পরেও দেশ সেবা কাজে অবিচল থাকায় ব্রিটিশ সরকার তার বাড়ি দখল করে নিলে তিনি বাঁকুড়ায় চলে যান। সেখানে তার ত্যাগ ও সংগঠন প্রতিভার জন্যে সর্বজনশ্রদ্ধেয় ছিলেন।
জন সুলিভান মায়ো

জন সুলিভান মায়ো একজন মার্কিন প্রকৌশলী এবং বেল ল্যাবসের সপ্তম প্রেসিডেন্ট।
মায়ো ১৯৩০ সালের ২৬ ফেব্রুয়ারি নর্থ কারোলাইনার গ্রিনভিলে জন্মগ্রহণ করেন। তিনি নর্থ ক্যারোলাইনা স্টেট ইউনিভার্সিটি থেকে তড়িৎ প্রকৌশলে ১৯৫২ সালে বিএসসি, ১৯৫৩ সালে এমএসসি এবং ১৯৫৫ সালে পিএইচডি ডিগ্রি অর্জন করেন। তিনি ১৯৫৫ সালে বেল ল্যাবসে যগদান করেন। তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন।
দ্য টুয়েন্টি ফোর্থ ডে

দ্য টুয়েন্টি ফোর্থ ডে () হল ২০০৪ সালে মুক্তিপ্রাপ্ত একটি মার্কিন চলচ্চিত্র। টনি পিকিরিলো তার স্বরচিত একটি নাটক অবলম্বনে এই ছবিটি পরিচালনা করেন। ছবিতে মুখ্য ভূমিকায় অভিনয় করেন স্কট স্পিডম্যান ও জেমস মার্সডেন।
টমের সঙ্গে (স্কট স্পিডম্যান ড্যানের (জেমস মার্সডেন) আলাপ হয় একটি বারে। টম ড্যানকে নিয়ে আসেন নিজের অ্যাপার্টমেন্টে। সেখানে গিয়ে ড্যান বুঝতে পারেন, আগেও একবার তিনি সেই একই অ্যাপার্টমেন্টে এসেছিলেন। পাঁচ বছর আগে সেখানেই ড্যান ও টমের মধ্যে এক রাতের জন্য শারীরিক সম্পর্ক স্থাপিত হয়েছিল। টম বলেন, পাঁচ বছর আগের সেই রাতের ঘটনাটিই তার জীবনে প্রথম ও শেষ সমকামী যৌন অভিজ্ঞতা।
এই ঘটনার কয়েক বছর পর জানা যায়, টমের স্ত্রী এইচআইভি পজিটিভ। ডাক্তারি রিপোর্ট পেয়ে হতাশায় ভেঙে পড়েন টমের স্ত্রী। ট্রাফিক সিগনাল ভেঙে গাড়ি চালিয়ে দেন এবং দুর্ঘটনায় মৃত্যু হয় তার।
এই ঘটনার পর ডাক্তারি পরীক্ষায় জানা যায়, টমও এইচআইভি পজিটিভ। স্ত্রীর দেহে এইচআইভি সংক্রমণের জন্য তিনি নিজেকেই দায়ী করেন এবং তার দেহে এই ভাইরাস সংক্রমণের জন্য তিনি দায়ী করেন ড্যানকে। তাই ড্যানকেই স্ত্রীর মৃত্যুর আসল কারণ ধরে নিয়ে টম তার উপর প্রতিশোধ নেওয়ার পরিকল্পনা করেন।
তিনি ড্যানকে নিজের অ্যাপার্টমেন্টে নিয়ে এসে বন্দি করেন এবং তাকে একটি চেয়ারের সঙ্গে বেঁধে তার মুখে কাপড় গুঁজে দেন। তারপর ড্যান আদৌ এইচআইভি পজিটিভ কিনা তা পরীক্ষা করার জন্য টম তার রক্তের নমুনা সংগ্রহ করেন। বলে যান, ড্যান যদি এইচআইভি পজিটিভ বলে প্রমাণিত হন, তাহলে তিনি ড্যানকে হত্যা করবেন। না হলে তিনি ড্যানের কোনও ক্ষতি করবেন না।
শেষে দেখা যায়, টম নিজের অ্যাপার্টমেন্টে ফিরে ড্যানকে মুক্তি দিচ্ছেন। ড্যান যখন বেরিয়ে যাচ্ছেন, তখন টম তাকে জিজ্ঞাসা করেন, কবে তিনি শেষ নিজের এইচআইভি স্ট্যাটাস পরীক্ষা করিয়েছিলেন। খানিক বাদে টম ড্যানের ডাক্তারি পরীক্ষার ফলটিও জানিয়ে দেন। ড্যানও এইচআইভি পজিটিভ। ড্যানকে তিনি ছেড়ে দেওয়ার সিদ্ধান্ত নেন এই কারণেই যে, তিনি বুঝতে পেরেছিলেন নিজের দোষেই তিনি এইচআইভি আক্রান্ত হয়েছেন। তার জন্য তিনি অন্য কাউকে দায়ী করতে পারেন না। ড্যান হতবাক হয়ে টমের অ্যাপার্টমেন্টের দরজায় দাঁড়িয়ে আছেন, সেই অবস্থায় ছবির শেষ দৃশ্যটি অস্পষ্ট হয়ে আসে।
২০০৪ সালের ৩১ অগস্ট রিজিয়ন ১ ডিভিডি প্রকাশিত হয়।
লেনার্ড ক্লাইনরক

লেনার্ড ক্লাইনরক () একজন মার্কিন প্রকৌশলী এবং কম্পিউটার বিজ্ঞানী।
ক্লাইনরক ১৯৩৪ সালের ১৩ জুন মার্কিন যুক্তরাষ্ট্রের নিউ ইয়র্ক নগরীতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৫৭ সালে তড়িৎ প্রকৌশলে স্নাতক উপাধি অর্জন করেন। এমআইটি থেকে তড়িৎ প্রকৌশল ও কম্পিউটার বিজ্ঞানে ১৯৫৯ সালে স্নাতকোত্তর উপাধি এবং ১৯৬৩ সালে ডক্টর উপাধি অর্জন করেন। পিএইচডি সম্পন্ন করে ইউনিভার্সিটি অব ক্যালিফোর্নিয়া, লস অ্যাঞ্জেলস-এ শিক্ষক হিসেবে যোগদান করেন। তিনি ১৯৯১ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, লস অ্যাঞ্জেলস এর কম্পিউটার বিজ্ঞান বিভাগের প্রধান হিসেবে দায়িত্ব পালন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস-এ ৪৮ জন পিএইচডি ছাত্রের অভিসন্দর্ভ তত্ত্বাবধান করেছেন। তার প্রকাশনায় রয়েছে ২৫টি গবেষণাপত্র এবং ৬টি বই। তিনি লিঙ্কাবিট কর্পোরেশনের সহ-প্রতিষ্ঠাতা এবং প্রথম প্রেসিডেন্ট।
গাব্রিয়েল জেসুস

গাব্রিয়েল ফারনান্দো ডি জেসুস (জন্ম ৩ এপ্রিল ১৯৯৭) একজন ব্রাজিলিয়ান পেশাদার ফুটবলার যিনি প্রিমিয়ার লিগের দল ম্যানচেস্টার সিটিতে ফরোয়ার্ড হিসেবে খেলেন। জেসুস ব্রাজিলিয়ান লিগের ক্লাব পালমিরাসে তার ক্যারিয়ার শুরু করে। তিনি ২০১৫ সালে ব্রাজিলিয়ান লিগে বর্ষসেরা নবাগত খেলোয়াড়ের পুরস্কার জিতেন এবং পালমিরাসকে কোপা ডো ব্রাজিল জেতাতে সহায়তা করেন। ২০১৭ সালের জানুয়ারি থেকে ম্যানচেস্টার সিটির হয়ে খেলবেন। ম্যানচেস্টার সিটি তাকে দলে ভেড়াতে €৩২ মিলিয়ন ইউরো খরচ করে। আন্তর্জাতিক ফুটবলে ব্রাজিলের হয়ে ২০১৫ ফিফা অনূর্ধ্ব-২০ বিশ্বকাপে রানার্স-আপ এবং ২০১৬ অলিম্পিকে স্বর্ণপদক জিতেন।
২০১৩ সালের ১ জুলাইতে পালমিরাস যুবদলে যোগ দেন। সেই বছর ৪৮ ম্যাচে ৫৪ গোল দিয়ে ক্লাবের সর্বোচ্চ গোলদাতা নির্বাচিত হন।
২০১৪ সালে রাজ্য অনূর্ধ্ব-১৭ চ্যাম্পিয়েন্সিপে পালমিরাসের হয়ে ২২ ম্যাচে ৩৭ টি গোল দেন। ২০১৪ সালের ২৭ আগস্ট তিনি পালমিরাসের সিনিয়র দলে খেলার সুযোগ পান, বদলি হিসেবে নেমে ক্লাব এথলেটিকো মিনেরিওর বিপক্ষে ঘরের মাঠে ১-০ গোলে পরাজিত হন।
২০১৫ সালের ৭ মার্চে সিএ ব্রাগান্টিনোর বিপক্ষে ৭৩ মিনিটে লিয়েনার্দো পেরেইরা বদলি হিসেবে নেমে ১-০ গোলে ম্যাচ জিতে।
২৯ এপিল দ্যা ইয়ার কাপে দ্বিতীয় পর্বের সেকেন্ড লেগে সাম্পাইয়োর বিপক্ষে ম্যাচের মাধ্যমে পালমিরাসের হয়ে প্রথমবারের মত একাদশে সুযোগ পায়। ম্যাচটিতে ১-১ গোলে ড্র হয় (৬-২ এগ্রিগেট)। ৯ মে লিগে এথলেটিকোর মিনেরোর বিপক্ষে অভিষেক হয় হয়, মোউসুমের প্রথম ম্যাচটি ২-২ গোলে ড্র হয়।
জেসুস তার প্রথম পেশাদার গোলটি করেন স্পোর্টিভা আরাপিরাকুয়েন্সের বিপক্ষে ১৫ জুলাইয়ে। ৩০ আগস্ট জেসুস নিজের প্রথম লিগ গোল করেন, ম্যাচের পুরো সময় খেলে জয়েনভিল এস্পোর্টের ক্লাবের বিপক্ষে ৩-২ গোলে বিজয়ী হয় পালমিরাস, ম্যাচের প্রথম গোলটি করেন মাত্র ৫২ সেকেন্ডে।
২০ ম্যাচে ৪ গোল এবং শিরোপা জেতার সাথে জেসুস নিজের প্রথম মৌসুম শেষ করেন, তবে কাপ ফাইনালে সান্তোসের কাছে হেরে যায় তার দল পালমিরাস। সেই বছর তিনি লিগের উদীয়মান খেলোয়াড়ের পুরস্কার লাভ করেন।
২০১৬ সালের ৪ ফেব্রুয়ারি, জেসুস পোউলিস্টার বিপক্ষে মৌসুমের প্রথম গোল করেন, ম্যাচটি ২-২ গোলে ড্র হয়। ১২ দিন পর উরুগুয়েতে কন্টিনেন্টাল টুর্নামেন্টে নিজের প্রথম গোল করেন, কোপা রিবার্তোরেসের উদ্বোধনী ম্যাচে রিভার প্লেটের বিপক্ষে ম্যাচটি ২-২ গোলে ড্র হয়।
১৪ মে জাতীয় লিগের ১ম ম্যাচে ক্লাব এথলেটিকো পেরানেন্সের বিপক্ষে জেসুসের দেয়া জোড়া গোলের সুবাদে ৪-০ গোলের বিশাল জয় পায় পালমিরাস। সেই মৌসুমে জাতীয় লিগে জেসুস ১২ টি গোল দেন এবং মৌসুমের সেরা খেলোয়াড় নির্বাচিত হন। পালমিরাস ১৯৯৪ সালের পর সেবার প্রথম লিগ শিরোপা লাভ করে।
২০১৬ সালের ৩ আগস্ট, জেসুস প্রিমিয়ার লিগের দল ম্যানচেস্টার সিটিতে যোগ দেয়। চুক্তির মেয়াদ ছিল ২০১৭ সালের জানুয়ারি থেকে ২০২১ সালের গ্রীষ্ম পর্যন্ত। সিটি তাকে দলে ভেড়াতে ২৭ মিলিয়ন ইউএস ডলার খরচ করে। এই দলবদল প্রক্রিয়াটি ২০১৭ সালের ১৯ শে জানুয়ারিতে সমাপ্ত হয়। ২১ জানুয়ারিতে প্রিমিয়ার লিগে তার অভিষেক হয়, ২-২ গোলে ড্র হওয়া টটেনহামের বিপক্ষে ম্যাচের ৮২ মিনিটে রাহিম স্টারলিং এর বদলি হিসেবে নামেন। এক সপ্তাহ পর প্রথমবারের মত মূল একাদশে জায়গা পান, এফএ কাপে ক্রিস্টাল প্যালেসের বিপক্ষে ম্যাচটিতে তার দেয়া একটি এসিস্টের সুবাদে ৩-০ গোলে জয় পায় ম্যানসিটি। ১ ফেব্রুয়ারিতে ওয়েস্ট হামের বিপক্ষে প্রিমিয়ার লিগে ১ম বার মূল একাদশে সুযোগ পান, আগুয়েরোর বদলে নেমে ১৭ মিনিটে কেভিন ডি ব্রুইনকে এসিস্ট এবং ৩৯ মিনিটে গোল দেন।
হরিষ জয়রাজ

হরিষ জয়রাজ (জন্ম ৮ জানুয়ারি ১৯৭৫) ভারতের তামিল চলচ্চিত্র শিল্পের একজন জনপ্রিয় সঙ্গীত পরিচালক যিনি "মিন্নালে (২০০১)" চলচ্চিত্রে প্রথম সঙ্গীত পরিচলনা করেন। মূলত তামিল চলচ্চিত্রের সঙ্গীতকার হলেও হরিষ তেলুগু এবং হিন্দি ভাষার সঙ্গীতও কম্পোজ করেছেন।
হরিষ চেন্নাইতে বড় হন, তার জন্ম হয়েছিলো একটি মধ্যবিত্ত খ্রিষ্টান পরিবারে। তিনি কে কে নগরের কৃষ্ণস্বামী ম্যাট্রিক স্কুলে পড়েন। হরিষের বাবার নাম এস এম জয়কুমার যিনি একজন ফিল্ম গীটারিস্ট ছিলেন এবং মালয়ালম চলচ্চিত্রের সঙ্গীতকার শ্যামের একজন সহকারী হিসেবে কাজ করতেন এবং পরে একজন ভালো চলচ্চিত্র সঙ্গীত পরিচালক বনে যান। ছয় বছর বয়সে হরিষ ক্যারনাটিক মিউজিক প্রথমবারের মত শেখেন। তার বাবা তাকে গীটারিস্ট হিসেবে তৈরি করতে চেয়েছিলেন এবং তাকে জনাব এ আব্দুল সাত্তারের কাছে ক্ল্যাসিকাল গীটার বাজানো শেখার জন্য পাঠাতেন। চতুর্থ শ্রেণীতে পড়া অবস্থায় হরিষ লন্ডনের ট্রিনিটি কলেজ অব মিউজিকে এশিয়ানদের মধ্যে সর্বোচ্চ নম্বর পেয়েছিলেন।
হরিষ ১৯৮৭ সালে মাত্র ১২ বছর বয়সে একজন গীটারিস্ট হিসেবে তার ক্যারিয়ার শুরু করেন। চলচ্চিত্রে তার প্রথম গান ছিলো ভোজপুরী ভাষায় যার নাম ছিলো "প্যায়ার কি হুইস্কি"। যদিও এ সম্পর্কে কেউ জানতে পারেনি। ২০০১ সালে মুক্তি পাওয়া হিন্দি চলচ্চিত্র "র‍্যাহনা হে তেরে দিল মেঁ" তে হরিষের কম্পোজ করা গানগুলো দারুণ জনপ্রিয়তা পেয়েছিলো। তিনি কিবোর্ড খেলা শুরু করেন এবং সিন্থেসাইযার্স এর প্রতি আগ্রহ বিকশিত করেন। এরপর তিনি তার রোল্যান্ড এমসি ৫০০ দ্বারা প্রোগ্রামিং করা শুরু করেন এবং কন্নড়, তামিল, তেলুগু, হিন্দি এবং মালায়ালাম ভাষার সঙ্গীতকারদের অধীনে প্রোগ্রামার হিসেবে কাজ করেন, প্রায় ২৫ জনেরও বেশি সঙ্গীতকারের অধীনে কাজ করেন হরিষ এবং ২০০০ সাল পর্যন্ত প্রায় ৬০০টিরও বেশি প্রকল্পে কাজ করেন। তিনি গুরুত্বপূর্ণ মিউজিক কম্পোজারের অধীনে কাজ করেন যেমন রাজ-কোটি জুটি (তেলুগু চলচ্চিত্র), এ. আর. রহমান (তামিল চলচ্চিত্র), সাধু কোকিলা (কন্নড় চলচ্চিত্র), মণি শর্মা (তেলুগু এবং তামিল চলচ্চিত্র), কার্তিক রাজা (তামিল চলচ্চিত্র) এবং বিদ্যাসাগর (তামিল, তেলুগু এবং মালয়ালম চলচ্চিত্র)। হরিষ একসময় তামিল সঙ্গীতপরিচালক এম এস বিশ্বনাথান এবং হিন্দি সঙ্গীত পরিচালক রাহুল দেব বর্মণ কে অনুসরণ করতেন।
জেনিটাল হার্পিস

জেনিটাল হার্পিস বা যৌনাঙ্গের হার্পিস () হল যৌন সংক্রামক একটি রোগ। এই রোগ হার্পিস সিমপ্লেক্স ভাইরাস টাইপ-১ (HSV-1) ও বেশিরভাগ ক্ষেত্রে সিমপ্লেক্স ভাইরাস টাইপ-২ (HSV-2) সংক্রমণের ফলে হয়।
অধিকাংশ ক্ষেত্রে আক্রান্ত ব্যক্তি জানতেই পারে না যে সে HSV-2 বা HSV-1তে আক্রান্ত।
যৌনাংগে HSV-2র বা HSV-1র সংক্রমণ থাকা ব্যক্তির সাথে যৌনসংগম করলে এইরোগ সংক্রমণ হতে পারে। এই ক্ষেত্রে বাইরের থেকে উক্ত ব্যক্তির হার্পিস আছে এমন ধারণা করা সম্ভব হয় না এবং আক্রান্ত ব্যক্তিও তার রোগ সম্পর্কে জ্ঞাত না হতে পারে।
বেশিরভাগ ক্ষেত্রে আক্রান্ত ব্যক্তি জানতেই পারে না যে সে হার্পিস সিমপ্লেক্স ভাইরাসতে আক্রান্ত। 
সাধারণত এই ভাইরাস দ্বারা সংক্রমিত হওয়ার দুসপ্তাহ পর শরীরের বাইরে এর প্রকাশ ঘটে। এর ঘাগুলি দুই থেকে চার সপ্তাহের ভিতর শরীরে ফুটে ওঠে। ঘাঁগুলি সাধারণত যৌনাঙ্গ বা মলদ্বারের কাছে একটা বা একাধিক গুটির মতো দেখা দেয়। প্রথমে এই গুটিগুলি দেখা দেওয়ার পরে এইগুলি ফেটে গিয়ে স্পর্শকাতর ঘা হয়ে যায়। এই ঘাগুলি ঠিক হতে ২ থেকে চার সপ্তাহ সময় লাগে। এর কয়েক সপ্তাহ কয়েক মাস পর গুটিগুলি পুনরায় দেখা দেয়। অবশ্য পরেরবার ঘাগুলি আগের বারের চেয়ে কম ভয়াবহ হয় এবং সময় মতো শুকায়। এই সংক্রমণ শরীরে অনির্দিষ্ট কাল পর্যন্ত থাকতে পারে। অবশ্য একবছরের ভিতর এই ঘার পরিমাণ ধীরে ধীরে কমতে আরম্ভ করে। এর অন্যান্য উপসর্গ গুলি হল — ফ্লুর মতো জ্বর, গ্রন্থি ফুলে ওঠা।
হার্পিস নিরাময়ের কোন চিকিৎসা নেই। কিন্তু প্রতিরোধের ঔষধ খেয়ে ঘাগুলি প্রতিরোধ করা ও কম দিন থাকার চিকিৎসা করা যায়। সংক্রমণ হওয়ার থেকে রক্ষা করা যায়।
যেকোনো যৌন সংক্রমণ প্রতিরোধের উচিত উপায় হল — যৌন সম্পর্ক না করা অথবা সংক্রমণ প্রতিরোধী ব্যবস্থা গ্রহণের মাধ্যমে যৌন সংক্রামক রোগ না থাকা একজন ব্যক্তিকে যৌনসঙ্গী করে নেওয়া।
দ্য গ্রেট গ্যাটসবি (চলচ্চিত্র)

দ্য গ্রেট গ্যাটসবি ২০১৩ সালে মুক্তিপ্রাপ্ত মার্কিন রোমান্টিক নাট্য চলচ্চিত্র। এটি এফ. স্কট ফিটজেরাল্ড-এর ১৯২৫ সালে লেখা একই নামের উপন্যাসের উপর ভিত্তি করে নির্মিত হয়। বাজ লুরম্যান ও ক্রেইগ পিয়ার্সের চিত্রনাট্যে ছবিটি পরিচালনা করেন ব্যাজ ল্যুরমন। এতে নাম ভূমিকায় অভিনয় করেন লিওনার্দো ডিক্যাপ্রিও, ছবির কাহিনী বর্ণনা করেন টোবি ম্যাগুইয়ার এবং গেটসবির প্রেমিকা ডেইজির ভূমিকায় অভিনয় করেন কেরি মুলিগান।
চলচ্চিত্রটির বাজেট ১০৫ মিলিয়ন অস্ট্রেলিয়ান ডলার। এতে আর্থিক সহায়তা দিয়েছে অস্ট্রেলিয়ান সরকার। প্রথম দিকে ২০১০ সালে ছবিটি সনি পিকচার এন্টারটেইমেন্ট-এর ব্যানারে তৈরীর কথা থাকলেও পরবর্তীতে তা নির্মানে আর্থিক সহায়তায় ও সারা বিশ্বে এর প্রচারে চুক্তিবদ্ধ করে নেয় 'ওয়ার্নার ব্রস.'। ছবিটি ১০ মে ২০১৩ তে মুক্তি পায়।
নিক ক্যারাওয়ে একজন মদ্যপ ও ইনসোমনিয়ায় আক্রান্ত মানুষ। সে নিজের চিকিৎসার জন্য অবস্থান করছে একটি স্বাস্থ্যসেবা কেন্দ্রে। চিকিৎসককে নিজের কথাগুলো বর্ণনা করছে অনেক ভেবে ভেবে, অতীতের দিনগুলিতে চলে গিয়ে। পুরনো সেই দিনগুলি তাকে করে দিচ্ছিল নস্টালজিক। কথাগুলো বলতে বলতে সে যেন সাজিয়ে নিচ্ছিল নিজের জীবনের একটি গল্প। চিকিৎসক নিকের অবস্থা বিবেচনা করে তাকে বললেন তার সেই কথাগুলোকে সাদা কাগজে কালির আচঁরে সাজিয়ে নিতে। নিক খুব অবাক হলো, অস্বীকৃতি জানালো। কিন্তু চিকিৎসকের বাড়িয়ে দেয়া কাগজ আর কলমের দিকে তাকিয়ে তার যেন কী হয়ে গেল। একসময় নিক তার মনের কথাগুলোকে কলমের খোঁচায় বাস্তবে রুপ দিতে লাগলো। চোখের সামনে ভেসে উঠতে লাগলো ১৯২২ সালের সেই দিনগুলি। নিক ক্যারাওয়ে তার লেখার মাধ্যমে ফিরে যাচ্ছিল ১৯১২ সালের সেই দিনগুলিতে। যখন সে আমেরিকার লং আইল্যান্ডের একটি বাড়িতে বসবাসের জন্য স্থায়ী হয়। বাড়িটির চারপাশে ছিল অসংখ্য গাছপালা আর পাশ দিয়ে বয়ে চলা সমুদ্র। শীত, বর্ষায় নিক তার সেই সুন্দর ছায়াঘেরা বাড়িতে একাকী জীবন যাপন করত। গ্রীষ্মকালে মানুষজন যখন সমুদ্রের তীরে আনন্দ করত নিক তখন তার বারান্দা থেকে তা দেখত। তবে মাঝে মাঝে নিক অনুভব করতে পারত কেউ একজন সারাক্ষন আড়াল থেকে তাকে দেখছে। একদিন সে পাশের বাড়িটি, যেটা ছিল একটি বিশাল ম্যানশন সেখানকার এক জানালা দিয়ে একজনকে লুকিয়ে তার দিয়ে তাকিয়ে থাকতে দেখল। এই সেই লোক যার নাম জে গেটসবি, লোকটা একাই থাকে আর বেশিরভাগ সময় পার্টি, লোকবল আর হৈ চৈ নিয়ে থাকতে ভালবাসে। ধীরে ধীরে গেটসবির সাথে নিকের বন্ধুত্ব গড়ে ওঠে। নানা অনুষ্ঠানের নিমন্ত্রন পেতে থাকে নিক গেটসবির কাছ থেকে। আর একে একে গেটসবি সম্পর্কে অনেক কিছুই জানতে পারে নিক। অবাক থেকে অবাক হতে থাকে সব জেনে। এমন কিছু চরম সত্য সে জানে যে তা গোপন রাখতে নানা অভিনয়ও নিককে করতে হয়।
অপর দিকে , নিকের বাড়ি থেকে  খুব বেশি দূরে নয় এমন এক জায়গায় থাকে নিকের কাজিন ডেইজি। ডেইজি বিবাহিত নিকেরই কলেজের এক পরিচিত ব্যক্তি টমের সাথে। নিক ডেইজির সাথে দেখা করতে প্রায়ই তার বাড়িতে যেত। সেখানে গিয়ে সে ডেইজি আর টমের বিবাহিত জীবন সম্পর্কেও অনেক অজানা তথ্য জানতে পারে। সব রহস্যই নিকের কাছে এক সময় পরিষ্কার হয়। নিক একাধারে একজন ভালো বন্ধু আর একজন ভালো ভাই। বন্ধু গেটসবির জীবনের নানা সমস্যা আর বোন ডেইজির বিবাহিত জীবনের নানা চড়াই-উৎরাই তাকে চিন্তিত করে তোলে। সাহায্যের হাত বাড়িয়ে দেয় নিক।
"দ্য গ্রেট গ্যাটসবি" চলচ্চিত্রটি ১৪৪.৮ মিলিয়ন মার্কিন ডলার উত্তর আমেরিকায় এবং ২০৬.২ মিলিয়ন মার্কিন ডলার আয় করে। সারা বিশ্বে মোট ৩৫১ মিলিয়ন মার্কিন ডলার আয় করে।
মুক্তির প্রথম দিন ১৯.৪ মিলিয়ন মার্কিন ডলার আয় করে "দ্য গ্রেট গ্যাটসবি"।
মারভিন্‌স রুম (চলচ্চিত্র)

মারভিন্‌স রুম ১৯৯৬ সালে মুক্তিপ্রাপ্ত মার্কিন নাট্য চলচ্চিত্র। এটি পরিচালনা করেছেন জেরি জ্যাকস। স্কট ম্যাকফার্সনের একই নামের নাটক অবলম্বনে এর চিত্রনাট্য লিখেছেন জন গুয়েরে। ম্যাকফার্সন নিজেই এই চলচ্চিত্রের চিত্রনাট্য তৈরি করেছিলেন কিন্তু ১৯৯২ সালে তার মৃত্যু হলে এটি নির্মাণকালে গুয়েরেকে চিত্রনাট্যের বিন্যাসের দায়িত্ব দেওয়া হয়।
এতে অভিনয় করেছেন মেরিল স্ট্রিপ, লিওনার্দো ডিক্যাপ্রিও, ডায়ান কিটন, রবার্ট ডি নিরো, হুমি ক্রোনিন, গেন ভার্ডন, হাল স্কার্ডিনো, ড্যান হেডায়া প্রমুখ।
২০ বছর আগে স্ট্রোক করে পঙ্গুত্ব বরণ করে মারভিন শয্যাশায়ী। তাকে দেখাশুনা করে তার মেয়ে বেসি। অন্যদিকে তার আরেক মেয়ে লি তাকে ছেড়ে তার স্বামীর সাথে ওহিওতে চলে যায় এবং পরিবারের সাথে কোন সম্পর্ক রাখে না। বেসির ডাক্তার তাকে জানায় তার লুকেমিয়া হয়েছে এবং তার বোন ম্যারো ট্রান্সপ্লান্ট করাতে হবে। সে তার বোনের কাছে সাহায্যের জন্য যায়। লি তাকে তার ছেলে হ্যাঙ্কের কাছে পাঠিয়ে দেয়। হ্যাঙ্ক কয়েকদিন আগে তার বাড়িতে আগুন ধরিয়ে দেওয়ার জন্য মানসিক হাসপাতালে ভর্তি আছে। যখন লি বুঝতে পারে যে তারও তার বাবার দেখাশুনা করা দরকার, সে তখন তার বাবাকে নার্সিং হোমে ভর্তি করে। এভাবে তারা আবার একত্রিত হয়।
চলচ্চিত্রের মূল সঙ্গীত সুর করেছেন রাচেল পোর্টম্যান। কার্লি সিমন থিম সং "টু লিটল সিস্টার্স" গান রচনা করেছেন এবং গেয়েছেন।
চলচ্চিত্রটি ইতিবাচক সমালোচনা লাভ করেছে, রটেন টম্যাটস-এ চলচ্চিত্রটি ৮০% রেটিং স্কোর পেয়েছে। অন্যদিকে চলচ্চিত্র সমালোচক রজার ইবার্ট চলচ্চিত্রটিকে ৪-এ ৩.৫ দিয়েছেন।
বিজয়ী:
মনোনয়ন:
হাজেরা-তজু ডিগ্রী কলেজ

হাজেরা-তজু ডিগ্রী কলেজ চট্টগ্রামের চান্দগাঁওতে অবস্থিত একটি বেসরকারি উচ্চ মাধ্যমিক ও স্নাতক শিক্ষাপ্রতিষ্ঠান। ১৯৯১ খ্রিষ্টাব্দে কলেজটি প্রতিষ্ঠিত হয়।
চট্টগ্রাম-৮ আসনের সাবেক সংসদ সদস্য ও বৈদেশিক ও প্রবাসী কল্যাণ মন্ত্রী নুরুল ইসলাম বিএসসি ১৯৯১ খ্রিষ্টাব্দে একটি মহিলা কলেজ হিসেবে কলেজটি প্রতিষ্ঠা করেন। নুরুল ইসলাম বিএসসি এর মাতা "হাজেরা" ও পিতা "তজু" এর নামে নামকরণ করা হয় "হাজেরা-তজু ডিগ্রী কলেজ"। ১৯৯৫ খ্রিষ্টাব্দে কলেজটিতে ছাত্র-ছাত্রী সবার জন্য পড়ার সুযোগ করে দেয়া হয়। প্রতি বছর প্রায় দেড় হাজার ছাত্র-ছাত্রী এ কলেজ হতে উচ্চমাধ্যমিক পরীক্ষায় অংশ নেয়। ১৯৯৪ সাল হতে কলেজটিতে জাতীয় বিশ্ববিদ্যালয়ের অধীনে স্নাতক (পাস) কোর্স চালু করা হয়।
 এ কলেজে ৬০ জনের অধিক শিক্ষক-শিক্ষিকা কর্মরত আছেন।
অত্র কলেজ পরিচালনার জন্য সাবেক প্রবাসীকল্যাণ ও বৈদেশিক কর্মসংস্থান মন্ত্রণালয়ের মাননীয় মন্ত্রী আলহাজ্ব নুরুল ইসলাম বি.এস.সির পুত্র মুজিবুর রহমানকে সভাপতি করে একটি কলেজ গভর্নিং বডি রয়েছে।
উচ্চমাধ্যমিক পর্যায়ে
বিজ্ঞান, ব্যবসায় শিক্ষা ও মানবিক
এবং স্নাতক পর্যায়ে নিম্নোক্ত অনূষদ ও বিভাগ রয়েছে:
বৈদেশিক মুদ্রার মজুদ

বৈদেশিক মুদ্রার মজুদ বা বৈদেশিক মুদ্রার ভান্ডার (ইংরেজি ভাষায়: Foreign Exchange Reserves) বলতে কোনও দেশের কেন্দ্রীয় ব্যাংকে (বা মুদ্রাবিষয়ক কর্তৃপক্ষের কাছে) বৈদেশিক মুদ্রায় গচ্ছিত সম্পদের মজুদকে বোemrneb
ঝায়। এভাবে গচ্ছিত বৈদেশিক মুদ্রা প্রধানত আমদানি মূল্য এবং বৈদেশিক ঋণ ও ঋণের সুদ, ইত্যাদি পরিশোধে ব্যবহৃত হয়। পণ্য ও সেবা রপ্তানি ও বিদেশে কর্মরত শ্রমিকদের স্বদেশে পাঠানো অর্থ (ইংরেজিতে যাকে Remittance "রেমিট্যান্স" বলা হয়) থেকে বৈদেশিক মুদ্রার মজুদ গড়ে ওঠে। এর সঙ্গে যুক্ত হয় বৈদেশিক ঋণবাবদ প্রাপ্ত অর্থ এবং সরাসরি বৈদেশিক বিনিয়োগের অর্থ। সাধারণত শক্তিশালী বা অনমনীয় মুদ্রা (ইংরেজি Hard currency) যা আন্তর্জাতিক বাজারে সহজে বিনিময়যোগ্য (যেমন মার্কিন ডলার, ব্রিটিশ পাউণ্ড, ইউরো, ইয়েন, ইত্যাদি), সেটিতেই বৈদেশিক মুদ্রার মজুদ গড়ে তোলা হয়। কোন দেশ স্বীয় দেশেরই কোন ব্যাংকে বা কোন বিদেশে অবস্থিত ব্যাংকে বৈদেশিক মুদ্রার মজুদ সংরক্ষণ করতে পারে।
অতীতে বহু বছর ধরে বেশির ভাগ দেশে সোনার মজুদকে মূল মুদ্রা মজুদ হিসেবে ব্যবহার করা হত। সোনাকে আদর্শ মজুদ সম্পদ হিসেবে গণ্য করা হত, কেননা অর্থনৈতিক মহামন্দার সময়েও এর মানের কোন হেরফের হত না। কিন্তু ১৯৭১ সালে ব্রেটন-উডস ব্যবস্থার পতনের পর থেকে সোনার দাম পড়তে থাকে। এর আগে ১৯৪৪ সালে মার্কিন যুক্তরাষ্ট্রের নিউ হ্যাম্পশায়ার অঙ্গরাজ্যের ব্রেটন উডস শহরে একটি সম্মেলনে আন্তর্জাতিক বাজারে মুদ্রাসমূহকে সোনা অথবা মার্কিন ডলারের সাথে সংযুক্ত করা হয়। তখন বিশ্বের সমস্ত সোনার অর্ধেক মার্কিন যুক্তরাষ্ট্রের অধীনে ছিল। কিন্তু ১৯৭১ সালে মার্কিন রাষ্ট্রপতি রিচার্ড নিক্সন মার্কিন ডলার থেকে সোনায় সম্পদ রূপান্তরের ব্যবস্থা বন্ধ করে দেন। এর পর থেকে মার্কিন ডলারই বর্তমানের মজুদগুলিতে সবচেয়ে বেশি ব্যবহৃত বৈদেশিক মুদ্রা।
সাধারণত শক্তিশালী বা অনমনীয় মুদ্রা (ইংরেজি Hard currency হার্ড কারেন্সি) বা আন্তর্জাতিক বাজারে সহজে বিনিময়যোগ্য মুদ্রায় (যেমন মার্কিন ডলার, ব্রিটিশ পাউণ্ড, ইউরো, ইয়েন) ইত্যাদিতে বৈদেশিক মুদ্রার মজুদ গড়ে তোলা হয়। বৈদেশিক মুদ্রাভিত্তিক সম্পদ বলতে বৈদেশিক ব্যাংকের টাকার নোট, বন্ড, ট্রেজারি বিল ও অন্যান্য সরকারী সিকিউরিটি হতে পারে। অনেক সময় সোনার মজুদও এর আওতায় পড়ে।
আয়তন নির্বিশেষে বিশ্বের প্রায় সব দেশেই উল্লেখযোগ্য পরিমাণ বৈদেশিক মুদ্রার মজুদ আছে। এই মজুদগুলির অর্ধেকেরও বেশি অংশ মার্কিন ডলারে রাখা হয়েছে কারণ এটিই বিশ্ববাজারের সবচেয়ে বেশি প্রচলিত মুদ্রা। এছাড়াও ব্রিটিশ পাউন্ড স্টার্লিং, ইউরো এবং জাপানি ইয়েন বৈদেশিক মুদ্রা মজুদে ব্যবহৃত মুদ্রাগুলির মধ্যে অন্যতম।
এই মজুদটি দেশটির নিজস্ব মুদ্রার দেনা পরিশোধ ও মুদ্রানীতি প্রভাবিত করতে ব্যবহৃত হতে পারে। 
বৈদেশিক মুদ্রার মজুদ দেশের অর্থনীতির ঘাত প্রতিরোধ ক্ষমতা (shock resistance) ও নমনীয়তা (flexibility) বৃদ্ধি করে। দেশীয় মুদ্রামানের দ্রুত অবমূল্যায়ন (devaluation) ঘটলে বৈদেশিক মুদ্রার মজুদ ব্যবহার করে বাজারের ঘাত প্রতিরোধ করা হয়।
অনেক তাত্ত্বিক মনে করেন এমন মুদ্রাতেই বৈদেশিক মুদ্রা মজুদ করা উচিত যা দেশীয় মুদ্রার সাথে সরাসরি সংযুক্ত নয়, যাতে ঘাত প্রতিরোধ সহজ হয়। কিন্তু বর্তমান যুগে এটি করা কঠিন, কেননা বিশ্বের সব মুদ্রা এখন একে অপরের সাথে অনেক বেশি সংযুক্ত।
বর্তমানে গণচীনে বিশ্বের সর্ববৃহত্‌ বৈদেশিক মুদ্রা মজুদ রয়েছে। এর পরিমাণ ৩০ লক্ষ কোটি মার্কিন ডলার বা ৩ ট্রিলিয়ন মার্কিন ডলার-এর সমান। এর বেশির ভাগই মার্কিন ডলারে মজুদ আছে।
মাদ্রাসা-এ-মুহাম্মদিয়া আহমদিয়া সুন্নিয়া

মাদ্রাসা-এ-মুহাম্মদিয়া আহমদিয়া সুন্নিয়া বাংলাদেশের চট্টগ্রামের সীতাকুন্ডে অবস্থিত একটি আলিয়া মাদরাসা। ১৯৮৩ সালে প্রতিষ্ঠিত এটি একটি আলিম স্তরের মাদ্রাসা। প্রাচীন মাদ্রাসা হিসাবে চট্টগ্রামের সীতাকুণ্ড পৌরসভার অন্যতম মাদ্রাসা, যেখানে বহু মানুষ ইসলাম শিক্ষা গ্রহণ করেছে।
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর বানুরবাজারে অবস্থিত।
১৯৮৩ সালে মাদরাসাটি প্রতিষ্ঠিত হয়। মাদরাসাটি সীতাকুন্ড উপজেলার ৯নং ভাটিয়ারী ইউনিয়নের ইমাম নগর (বানুর বাজার) গ্রামের জনবহুল এলাকায় অবস্থিত। মাদরাসাটি ২.৩৯ একর জায়গার উপর অবস্থিত। মাদরাসাটিতে তিনটি ভবন রয়েছে। মাদরাসাটি প্রতিষ্ঠার জন্য উদ্যোগ নিয়েছিলেন সৈয়্যদ মোহাম্মদ তৈয়্যব শাহ এবং পরবর্তীতে তিনি এটির ভিত্তিপ্রস্থর স্থাপন করেন। ১৯৯০ সালে মাদরাসাটি দাখিল এবং ২০০২ সালে আলিমের কার্যক্রম চালুর অনুমতি পায়।
বনু নাদির অভিযান

বনু নাদির অভিযান সংগঠিত হয় ৬২৫ সালের আগস্ট মাসে। ("রবিউল আউয়াল‎", ৪ হিজরি)। ঘটনাটি সূরা আল-হাশর এর সাথে সম্পর্কিত, যেখানে মুহাম্মদ কে গুপ্তহত্যা করার ষড়যন্ত্র করার কারণে বনু নাদির গোত্রের ইহুদিদের নির্বাসন দেওয়া হয়।
ভারতীয় মুসলিম লেখক সফিউর রহমান মুবারকপুরী রচিত মুহাম্মাদ (সা:) এর আধুনিক ইসলামী জীবনী আর্-রাহীকুল মাখতূম মতে, একবার মুহাম্মাদ (সা:) তার কয়েকজন সঙ্গীর সাথে বনু নাদির গোত্রের সাথে দেখা করতে এবং বীর মাওনা অভিযানে ভুল করে আমর বিন ওমাইহ আদ-দামারি যে দুই ব্যক্তিকে হত্যা করেছিলেন তার জন্য বনু কিলাবকে যে রক্ত-অর্থ প্রদান করতে হয়েছিল তা উত্তোলনের জন্য তাদের সাহায্য চেয়েছিলেন। তাঁর কাহিনী শুনে তারা বলেছিল যে তারা রক্তের টাকা পরিশোধে অংশ নেবে এবং তাকে ও তার সঙ্গী আবু বকর কে বলল, উমর, আলী ও অন্যান্যরা যেন তাদের ঘরের দেয়ালের নিচে বসে অপেক্ষা করে। মুবারকপুরী বলেছেন যে ফেরেশতা জিবরাঈল মুহাম্মদ (সা:) হত্যা করার জন্য বনু নাদিরের চক্রান্ত প্রকাশ করে দেন, তাই তিনি, তার সঙ্গীদের সাথে, দ্রুত মদিনায় ফিরে যান। তাদের পথে, তিনি তাঁর সঙ্গীদের ঐশ্বরিক প্রত্যাদেশের (ওহী) কথা বলেন। মুবারকপুরী দাবি করেন যে বনু নাদির ইহুদিরা একটি সংক্ষিপ্ত গোপন সভা করেছিল এবং তারা তাকে হত্যা করার ষড়যন্ত্র করেছিল।
এনসাইক্লোপিডিয়া অফ ইসলামে বলা হয়েছে যে, মুহাম্মাদ ইবনে মাসলামার মাধ্যমে মুহাম্মাদ (সা:) তাদেরকে দশ দিনের মধ্যে মদিনা ত্যাগ করার নির্দেশ দেন। গোত্রটি প্রথমে মেনে চলার সিদ্ধান্ত নিয়েছিল, কিন্তু খাজরাজের প্রধান আবদুল্লাহ ইবনে উবাই তাদের দুর্গে প্রতিরোধ করতে প্ররোচিত করেছিলেন, তাদের সহায়তায় ২,০০০ লোককে পাঠানোর প্রতিশ্রুতি দিয়েছিলেন। হুইয়া ইবনে আখতাব গোত্রের মধ্যে বিরোধিতা সত্ত্বেও বনু কুরাইজার কাছ থেকে সাহায্যের আশা করে প্রতিরোধ গড়ে তোলার সিদ্ধান্ত নেন।
নাউতারা আবিউন্নেছা উচ্চ বিদ্যালয়

নাউতারা আবিউন্নেছা উচ্চ বিদ্যালয় হচ্ছে নাউতারা ইউনিয়নের সব থেকে প্রাচীনতম উচ্চ বিদ্যালয়। এটি ১৯১১ সালে স্থাপিত হয়। অতীতে সরাসরী ছাত্র/ছাত্রী ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা। এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।
বিদ্যালয়টি ১৯১১ ইং সালে জমিদার সত্যেন্দ্র মোহন ও শিক্ষানুরাগী জিতেন্দ্র নাথ রায় এবং এলাকার গণ্যমান্য ব্যক্তিবর্গের সহযোগীতায় প্রতিষ্ঠিত হয়। পরবর্তীকালে সিনিয়র মন্ত্রী মরহুম মশিউর রহমান (যাদু মিয়) মায়ের নামে নাউতারা আবিউন্নেচ্ছা দ্বি-মূখী উচ্চ বিদ্যালয় নামকরণ করা হয়।
মোট ছাত্রঃ ৪৭৪ জন
মোট ছাত্রীঃ ২৭৬ জন
নাউতারা আবিউন্নেছা উচ্চ বিদ্যালয় হতে প্রতিবছর অসংখ্য শিক্ষার্থী জুনিয়র স্কুল সার্টিফিকেট (জে এস সি) এবং সেকেন্ডারি স্কুল সার্টিফিকেট (এস এস সি) পরীক্ষায় অংশগ্রহণ করে। পাশের হার উল্লেখজনক। সর্বশেষ বোর্ড পরীক্ষা অনুষ্ঠিত হয় এ বছরের পহেলা নভেম্বর থেকে (জে এস সি); যার ফলাফল প্রকাশিত হবে একই বছরের ৩০ ডিসেম্বর।
৯৯%
দাখিল মাদ্রাসা

দাখিল মাদ্রাসা (আরবি:مدرسةالداخل) হলো এমন পর্যায়ের মাদ্রাসা যেখানে প্রথম শ্রেণি থেকে দশম শ্রেণি পর্যন্ত পড়ানো হয় এবং দশম শ্রেণি শেষে একটি পাবলিক পরীক্ষার মাধ্যমে দাখিল পাসের সার্টিফিকেট প্রদান করা হয় যা সেকেণ্ডারী স্কুল সার্টিফিকেটের (এস.এস.সি.) সমকক্ষ। মূলত এই শিক্ষা ব্যবস্থা শুরু হয় মুসলিম সন্তানদের জেনারেল শিক্ষার পাশাপাশি দ্বীনি শিক্ষাপ্রদানের লক্ষ্যে। অর্থাৎ এটি জেনারেল শিক্ষা (স্কুল-কলেজ) এবং দ্বীনি শিক্ষার (কওমি মাদ্রাসা) আংশিককে সমন্বয় করে একটি শিক্ষা ব্যবস্থা/সিলেবাস তৈরি করা হয়েছে। এবং দাখিল মাদ্রাসাগুলো সরকার কর্তৃক পরিচালিত হয়ে থাকে এবং এর অর্থায়ন সরকার করে থাকে।
বাংলাদেশ রাষ্ট্রীয়ভাবে একটি ধর্ম নিরপেক্ষ দেশ তবে এতে মুসলমান জনসংখ্যাধিক্য রয়েছে এবং মুসলমান জনগোষ্ঠীর বিরাট একটি অংশ ধর্মপ্রাণ। পরিসংখ্যান অনুযায়ী বাংলাদেশের শতকরা প্রায় ৩০ ভাগ মানুষ মাদরাসা শিক্ষার সাথে সংশ্লিষ্ট। তাই এদেশে প্রচলিত বিভিন্ন শিক্ষাব্যবস্থার মধ্যে মাদরাসা শিক্ষাব্যবস্থা বিশেষভাবে গুরুত্বপূর্ণ। দেশে সরকারিভাবে স্বীকৃত মাদরাসার সংখ্যা ১৫ হাজারের অধিক, মাদরাসা শিক্ষকের সংখ্যা দেড় লক্ষাধিক। এক সময় কেবল কুরআন ও হাদিস শিক্ষার জন্য প্রচলিত থাকলেও ক্রমান্বয়ে মাদরাসা শিক্ষাব্যবস্থার আধুনিকায়ন চলছে। এজন্য রয়েছে মাদরাসা শিক্ষা অধিদপ্তর ও মাদরাসা বোর্ড। প্রায়শঃ দাখিল মাদরাসাকে পর্যায়ক্রমে আলিম মাদরাসা উন্নীত করা হয়ে থাকে।
দাখিল মাদ্রাসায় বিভিন্ন পর্যায়ে এবং বিভিন্ন বিভাগে শিক্ষা প্রদান করা হয়। যেমন:
সম্প্রতিকালে দাখিল মাদরাসায় ‘তথ্য ও যোগাযোগ প্রযুক্তি’ বিষয়ে শিক্ষাদানের বিষয়ে অনুমোদন প্রদানের সিদ্ধান্ত গৃহীত হয়েছে। 
দাখিল পরীক্ষার পদ্ধতি এস.এস.সি পরীক্ষার মতই। প্রতি বিষয়ে ৩ ঘণ্টার পরীক্ষা দিতে হয় যার পূর্ণমান ১০০ নম্বর। পরীক্ষায় ‘বহুনির্বাচনী’ এবং ‘সৃজনশীল’ উভয়প্রকার প্রশ্ন থাকে। ‘বহুনির্বাচনী’ এবং ‘সৃজনশীল’ পরীক্ষার মধ্যে কোন বিরতি থাকে না। ‘বহুনির্বাচনী’ প্রশ্নের সর্বমোট মান ৩০ নম্বর হলে বরাদ্দ সময়ের পরিমাণ ৩০ মিনিট। অন্যদিকে ‘বহুনির্বাচনী’ প্রশ্নের সর্বমোট মান ২৫ নম্বর হলে বরাদ্দ সময়ের পরিমাণ ৩০ মিনিট।
দাখিল মাদ্রাসা পরিচালনার জন্য বাংলাদেশ মাদ্রাসা শিক্ষা বোর্ডের আনুষ্ঠানিক স্বীকৃতির প্রয়োজন পড়ে। বাংলাদেশের মাদ্রাসা শিক্ষা ব্যবস্থা পরিচালনার ১৯৭৮ খ্রিষ্টাব্দে মাদ্রাসা শিক্ষা অধ্যাদেশ এই বোর্ড স্থাপিত হয়। এই বোর্ড কর্তৃক দাখিল পরীক্ষা পরিচালিত হয় এবং ছাত্র-ছাত্রীদের ফলাফলের ভিত্তিতে বোর্ড কর্তৃক দাখিল সার্টিফিকেট প্রদান করা হয়। এই বোর্ডের অনুমতিক্রমে বিজ্ঞান, বাণিজ্য ইত্যাদি বিভাগ খোলা যায়। বোর্ড-এর কর্মকর্তারা নিয়মিতভাবে দাখিল মাদ্রাসা পরিদর্শন করেন এবং শিক্ষাপ্রদান কার্যক্রম মূল্যায়ন করেন। বেসরকারি মাদরাসার সরকারের এমপিও ভুক্তির জন্য বোর্ডের সুপারিশ প্রয়োজন হয়।
সচরাচর এরকম সমালোচনা রয়েছে যে মাদ্রাসার শিক্ষাক্রম আধুনিক নয় এবং দাখিল পাস করে শিক্ষার্থীরা চাকুরীর বাজারে সুবিধা করতে পারে না। কিংবা দাখিল পাসকারী শিক্ষার্থীদের জন্য উচ্চতর শিক্ষার সুযোগ সংকুচিত। আরো সমালোচনা রয়েছে যে, মাদরাসার শিক্ষাক্রম দেশের মানব সম্পদ উন্নয়নে বাধা স্বরূপ।
সোনিয়া হুসাইন

সোনিয়া হুসাইন একজন পাকিস্তানি মডেল, টিভি হোস্ট এবং করাচির অভিনেত্রী। তিনি এআরওয়াই ডিজিটাল এবং হাম টিভির ধারাবাহিক নাটকে আবির্ভূত হয়েছেন। তার উল্ল্যেখযোগ্য নাটকগুলো হল "মেরে হামরাহি", "মেয় হরি পিয়া", "মারাসিম" এবং অ্যাঞ্জেলিন মালিকের "কিতনি গিরা বাক্বী হ্যায়"। তাছাড়াও, তিনি "মেরি বেহেন মেরি দিউরানীম", "নাদামাত", দারিচা, উম্মে-ই-কুলসুম এবং "শাহরিয়ার শাহ্‌জাদী" ধারাবাহিক নাটকগুলোতে সমর্থন ইতিবাচক ভূমিকাইয় অভিনয়ের জন্য পরিচিত।
উস্টার, সুইজারল্যান্ড

উস্টার সুইজারল্যান্ডের উস্টার জেলার একটি প্রধান শহর যা সুইজারল্যান্ডের জুরিখ ক্যান্টনে অবস্থিত। এটি জুরিখ ক্যান্টনের তৃতীয় বৃহত্তম শহর, যেখানে প্রায় ৩০,০০০ মানুষ বসবাস করে এবং সুইজারল্যান্ডের বিশতম বৃহত্তম শহর। উস্টার গ্রেইফেনজে হ্রদের তীরে অবস্থিত।
উস্টারের দাপ্তরিক ভাষা হল জার্মান, কিন্তু স্থানীয়রা অন্যান্য বিভিন্ন উপভাষায়ও কথা বলে থাকে।
উস্টার শহর ২০০১ সালে স্থাপত্য-ঐতিহ্য সংরক্ষণের জন্য ওয়াক্কার পুরস্কার লাভ করে।